ai4bharat/Pralekha huggingface dataset:
وزارتِ تعلیم
انسانی وسائل کے فروغ کے وزیر نے انڈین کونسل آف ہسٹوریکل ریسرچ ، انڈین کونسل آف سوشل سائنس ریسرچ اور یو جی سی دفاتر کے ڈِسٹینس ایجوکیشن وِنگ کا اچانک دورہ کیا
نئی دہلی،22؍اگست۔ انسانی وسائل کے فروغ کے مرکزی وزیر جناب رمیش پوکھریال نشنک نے آج انڈین کونسل آف ہسٹوریکل ریسرچ ، انڈین کونسل آف سوشل ریسرچ اور نئی دلی میں 35 فیروزشاہ روڈ پر یوجی سی دفاتر کے ڈسٹینس ایجوکیشن وِنگ کا آج اچانک دورہ کیا۔ وزیر موصوف نے مختلف محکموں کا دورہ کیا اور ان اداروں کے تمام افسروں اور معاون عملے سے ملاقات کی۔
وزیر موصوف نے تاریخی اہمیت کے تمام دستاویزات اور فائلوں کو ڈیجی ٹائز کرنے کی ضرورت پر زور دیا، کیونکہ یہ دستاویزات ملک کی وراثت ہیں۔ انہوں نے ہدایات دیں کہ لائبریری کی تجدید کاری کی جائے اور تمام کتابوں کو اور جریدوں کو ایک پیشہ ورانہ ڈھنگ سے تجدید کی جائے۔ وزیر موصوف کو یہ جان کر خوشی ہوئی کہ آئی سی ایچ آر نے اب تک 2800تحقیقاتی کام مکمل کر لئے ہیں۔ انہوں نے افسروں سے کہا کہ وہ اس ریسرچ کام آگے بڑھائیں تاکہ سماج کے لوگ اس کا فائدہ اٹھا سکیں۔
وزیر موصوف نے موجودہ بنیادی ڈھانچے، رکھ رکھاؤ اور انسانی وسائل سے متعلق پہلوؤں کا بھی جائزہ لیا۔ا نہوں نے ان اداروں کے سینئر افسروں کو یقین دلایا کہ وہ ان اداروں کی مجموعی ترقی کے لئے زیادہ سے زیادہ تعاون کریں گے۔ انہوں نے امید ظاہر کی کہ یہ ادارے آنے والے سالوں میں تعلیم کے شعبے میں اسکالروں کے لئے کافی مدد گار ثابت ہوں گے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ح ا ۔ک ا
3827U-
(Visitor Counter : 42
سماجی انصاف اور تفویض اختیارات کی وزارت
مشترکہ علاقائی مرکز  لکھنؤ کی بازآبادکاری اور ہاسٹل کی عمارت کا افتتاح کیا گیا
سی آر سی لکھنؤ معذور افراد کو بازآبادکاری کی خدمات جیسے آکوپیشن تھراپی، فیزیوتھراپی، حسی انضمام یونٹ، مصنوعی عضو لگانے اور آرتھوٹک خدمات فراہم کرے گا
وزیر موصوف نے ورچوئل طور پر معاشرے پر مبنی جامع ترقی  پروگرام کا افتتاح کیا جس کا مقصد کمیونٹی کی سطح پر زمینی سطح کے بازآبادکاری کارکنوں کا ایک پول بنانا ہے
نئی دہلی:30اکتوبر،2021۔سماجی انصاف اور تفویض اختیارات کے مرکزی وزیر ڈاکٹر وریندر کمار نے آج مشترکہ علاقائی مرکز  لکھنؤ کے احاطے میں بازآبادکاری اور ہاسٹل کی عمارت کا افتتاح کیا۔ سی آر سی لکھنؤ میں بازآبادکاری کی عمارت میں معذور افراد کو بازآبادکاری کی خدمات فراہم کرنے کے لئے جدید ترین سہولتیں مثلاً پیشہ ورانہ تھیراپی، فیزیوتھراپی، حسی انضمام یونٹ، مصنوعی اعضاء اور آرتھوٹک خدمات وغیرہ دستیاب ہیں۔ مرکز خصوصی تعلیم  میں ڈپلومہ اور ڈگری کورس چلاتا ہے. ہاسٹل کی عمارت میں 200 طلباء کو ری ہیبلیٹیشن کونسل آف انڈیا  کے ذریعہ تسلیم شدہ بازآبادکاری سائنس اور معذوری کے مطالعہ کے کورسز کے حصول کے لئے رہائش فراہم کرنے کی گنجائش ہے۔
سماجی انصاف کے وزیر نے سی آر سی لکھنؤ سے معاشرے پر مبنی جامع ترقی  پروگرام کے پہلے بیچ کا ورچوئل طور پر افتتاح بھی کیا۔ سماجی انصاف اور تفویض اختیارات کے وزیر نے ان تنظیموں کے سربراہان، سی بی آئی ڈی پروگرام کے فیکلٹی اور طلباء سے بھی بات چیت کی۔ انہوں نے ان کورسز کے انعقاد میں ان تنظیموں کی کوششوں کو سراہا اور طلباء کے لئے اپنی نیک تمناؤں کا اظہار کیا۔ انہوں نے طلباء پر زور دیا کہ وہ پوری تندہی سے کورس مکمل کریں اور اپنی قابلیت، علم اور مہارت کے لحاظ سے آنے والے بیچوں کے لئے معیار طے کریں۔
سی بی آئی ڈی پروگرام کا مقصد معاشرے کی سطح پر زمینی سطح کے بازآبادکاری کارکنوں کا ایک پول بنانا ہے جو معذوری کے مختلف مسائل سے نمٹنے کے لیے آشا اور آنگن واڑی کارکنوں کے ساتھ مل کر کام کر سکتے ہیں اور معاشرے میں معذور افراد کو شامل کرنے میں سہولت فراہم کر سکتے ہیں۔ پروگرام کو آر سی آئی نے یونیورسٹی آف میلبورن، آسٹریلیا کے اشتراک سے ڈیزائن کیا ہے تاکہ ان کارکنوں میں قابلیت پر مبنی علم اور مہارتیں فراہم کی جائیں تاکہ وہ اپنے فرائض کو کامیابی کے ساتھ ادا کرنے کی صلاحیت کو بڑھا سکیں۔ ان کارکنوں کو 'دویانگ مترا' یعنی معذور افراد کے دوست کہا جائے گا۔
یہ کورس اب 6 قومی اداروں اور معذور افراد کو بااختیار بنانے کے محکمے کے 1 جامع علاقائی مرکز، ہریانہ میں 1 ریاستی سرکاری انسٹی ٹیوٹ اور 8 دیگر غیر سرکاری تنظیموں میں منعقد کیا جا رہا ہے جنہیں آر سی آئی نے شارٹ لسٹ کیا ہے۔ ان تنظیموں میں اس پروگرام کے پہلے بیچ کے لیے 38 معذور طلباء سمیت 527 طلباء کا اندراج کیا گیا ہے۔ حکومت اس کورس کے طلباء کو 500 روپے ماہانہ اور معذور طلباء کے لئے 700 روپے ماہانہ وظیفہ فراہم کرتی ہے۔
معذور افراد کو بااختیار بنانے کے محکمے کی سکریٹری محترمہ انجلی بھاورااور محکمے کے جوائنٹ سکریٹری ڈاکٹر پربودھ سیٹھ سماجی انصاف اور تفویض اختیارات کی تقریب کے دوران ان کے ہمراہ تھے۔
-----------------------
ش ح۔م ع۔ ع ن
U NO: 12360
(Visitor Counter : 109
عملے، عوامی شکایات اور پنشن کی وزارت
حکومت نے لائف سرٹی فیکٹ جمع کرنے کی موجودہ مدت کی حد میں ڈھیل دی:
ڈاکٹر جتیند سنگھ
مرکزی وزیر نے کہاکہ اس قدم سے وباکےدوران بزرگ لوگوں کو بڑی راحت ملے گی
نئی دہلی،11ستمبر 2020/شمال مشرقی خطے کی ترقی کے وزیر مملکت  وزیر اعظم کے دفتر، عملے ، عوامی شکایات ، پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے کہا کہ بزرگ لوگوں کو بڑی راحت دیتے ہوئے حکومت نے لائف سرٹیفکیٹ جمع کرنے کی موجودہ مدت کی حد میں ڈھیل دی ہے۔
مرکزی حکومت کے تمام پنشن یافتہ یکمنومبر، 2020 سے 31 دسمبر 2020 تک لائف سرٹی فکیٹ پیش کرسکتے ہیں۔ پہلے پنشن کے تواتر کو برقرار رکھنے کے لئے لائف سرٹی فکیٹ جمع کرنے کا کام نومبر کے مہینے تک ہی ہوا کرتا تھا۔ حالانکہ 80 سال یا اس سے زیادہ عمر کے زمرے کے پینشن یافتہ یکم اکتوبر ، 2020 سے 31 دسمبر 2020 تک لائف سرٹیفکٹ پیش کرسکتےہیں۔ اس توسیعی مدت کے دوران پینشن فراہم کرنے والی اتھارٹی  کے ذریعہ بغیر کسی رکاوٹ کے پینشن کی ادائیگی جاری رکھی جائے گی۔
مرکزی وزیر ڈاکٹر جتیندر سنگھ کہا کہ اس بارے میں فیصلہ جاری کووڈ 19 وبا اور کورونا وائرس کی چپیٹ میں بزرگ لوگوں کے جلد آنے کے خدشے کے مدنظر لیا گیا ہے۔ اس فیصلے کے علاوہ 9 جنوری 2020 کی تاریخ میں آر بی آئی کی جاری نوٹی فکیشن کے مطابق ، جو صارف کی پہنچان قائم کرنے کے لئے رضامندی پر مبنی متبادل طریقے کی شکل میں ویڈیو پر مبنی صارف شناخت عمل  کی اجازت دیتا ہے ، پینشن تقسیم کرنے والے بینکوں کو بھی بینک شاخوں میں بھیڑ سے بچنے کے لئے آر بی آئی کی رہنما ہدایت کے ذریعہ مقررہ حد تک پینشن یافتگان سے لائف سرٹیفکیٹ حاصل کرنے کے لئے اوپر بتائے گئے طریقے کا پتہ لگانے کے لئے کہا گیا ہے۔
مرکزی حکومت کے ہر پینشن یافتہ کو اپنی پینشن جاری رکھنے کے لئے نومبر کےمہینے میں لائف سرٹی فکیٹ پیش کرنا ہوگا۔ پینشن یافتہ بینک شاخوں میں جاکر لائف سرٹی فکیٹ پیش کرسکتےہیں، حالانکہ پینشن اور پینشن یافتہ بہبود محکمہ ڈیجیٹل لائف سرٹی فیکٹ کو بڑھاوا دے رہاہے جسے گھر سے بھی بھیجا جاسکتا ہے۔
سال 2019 میں، بہت سینئر پینشن یافتگان کو لائف سرٹی فکیٹ جمع کرنے میں سہولیت کے لئے اضافی وقت مدت دیتے ہوئے محکمے نے 80 برس یا اس سے زیادہ عمری زمرے کے پینشن یافتگان کو ہر سال یکم نومبر کے بجائے یکم اکتوبر سے ہی لائف سرٹی فکیٹ پیش کرنے کے سلسلہ میں ہدایت جاری کی گئیں تاکہ وہ نومبر کے مہینے میں بھیڑ بھاڑ سے بچ سکیں۔
م ن۔ ش ت ۔ ج
Uno-5291
(Visitor Counter : 154
وزارت دفاع
وزارتِ دفاع نے تینوں سروسز اور بھارتی کوسٹ گارڈ کے ذریعے سیمولیٹروں کے زیادہ استعمال کے لئے فریم ورک جاری کیا
نئی دلّی ،23 ستمبر /
اہم خصوصیات :
- فوج کے تمام شعبوں میں سیمولیشن پر مبنی تربیت کے لئے منتقلی ۔
- سستی ، محفوظ اور اسمارٹ ٹریننگ کا حصول ۔
- ملک میں تیار کردہ ڈیزائن اور ترقی پر زور دینا ۔
- سیمولیٹروں کے آپریشن اور دیکھ بھال کا کام بھارتی کمپنیوں کو آؤٹ سورس کرنا ۔
- تمام قسم کے زیر استعمال اور خریدے جانےو الے سیمولیٹروں کا نفاذ ۔
وزارتِ دفاع  نے تینوں افواج اور بھارتی کوسٹ گارڈ  کے ذریعے سیمولیٹروں کے مربوط استعمال میں اضافے کی خاطر ایک فریم ورک جاری کیا ہے ۔ اس کا مقصد فوج کے تمام شعبوں میں تبدیلی لانا ، جنگی ، قائدانہ ، انتظامی اور لائف سائنس سے متعلق ماہرین کی سیمولیشن پر مبنی تربیت ، خریداری ، مالی ایجنسیوں وغیرہ میں تبدیلی لانا ہے تاکہ کم خرچ ، موثر ، محفوظ ، تیز رفتار اور اسمارٹ ٹریننگ کو حاصل کیا جا سکے ۔
یہ فریم ورک ملک میں تیار کردہ ڈیزائن اور ڈیولپمنٹ پر زور دینے کے ساتھ ساتھ آپریشن اور سیمولیٹروں کی دیکھ بھال کا کام بھارتی کمپنیوں کو آؤٹ سورس کرنے پر زور دیتا ہے ۔ فریم ورک کے مندرجہ ذیل مقاصد ہیں :
- کارآمد ساز و سامان کے استعمال کو کم کرنا ۔
- سیمو لیٹروں کو مرحلہ وار شامل کرنے کے لئے صلاحیت پر مبنی منصوبہ بندی کو یقینی بنانا ۔
- خریداری کی منصوبہ بندی کے مرحلے پر ہی سیمولیٹروں کی ضرورت کو اجاگر کرنا ۔
- خریداری کے دوران سیمولیٹروں کی مشترکہ ضرورت کو ذہن میں رکھنے کے لئے حکومت کی مختلف ایجنسیوں کے درمیان تال میل پیدا کرنا ۔
یہ پالیسی مسلح افواج کے ذریعے موجودہ زیر استعمال سیمو لیٹروں یا مستقبل میں خریدے جانے والے سیمولیٹروں پر نافذ ہو گی ۔ سیمولیشن کی ٹیکنا لوجی میں اعلیٰ سطح کی آپریشن کی تیاری کے حصول کے لئے مسلسل جستجو کی جائے گی تاکہ تربیت پر ہونے والے اخراجات میں کمی کی جا سکے ۔
تینوں افواج اور آئی سی جی کے ذریعے سیمو لیٹروں کے استعمال میں اضافہ کرنا وزارتِ دفاع کی صنعتی ایسوسی ایشنوں اور تمام شعبوں کی ذمہ داری کا ایک ترجیحی ایکشن پلان ہے ۔ تینوں بھارتی افواج کے ذریعے استعمال کئے جانے والے سیمولیٹروں کی تیاری ، تعیناتی اور دیکھ بھال کی ذمہ داری بھارتی ایجنسیوں کے سپرد کی جائے گی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 9310
(Visitor Counter : 117
صدر جمہوریہ کا سکریٹریٹ
جنم اشٹمی کے موقع پر صدر جمہوریہ ہند کی جانب سے مبارکباد
صدر جمہوریہ ہند محترمہ دروپدی مرمو نے جنم اشٹمی کے موقع پر تمام شہریوں کو مبارکباد پیش کی ہے۔
ایک پیغام میں، صدر جمہوریہ نے کہا، ’’جنم اشٹمی کے مبارک موقع پر، بھارت اور بیرونِ ملک آباد شہریوں کو میری جانب سے گرمجوشانہ مبارکباد اور نیک خواہشات۔
بھگوان کرشن کی حیات و تعلیمات میں بھلائی اور نیکی کا پیغام بھی شامل ہے۔ انہوں نے ’’نشکام کرم‘‘ کے تصور کو عام کیا اور ’دھرم‘ کے راستے پر چل کر حاصل ہونے والے حق کے بارے میں لوگوں کو بتایا۔
میری دعا ہے کہ جنم اشٹمی کا یہ تیوہار ہمیں اپنے خیالات، قول و عمل میں نیکی کے راستے پر چلنے کے لیے ترغیب فراہم کرے۔‘‘
صدر جمہوریہ کا پیغام ہندی میں دیکھنے کے لیے یہاں کلک کریں۔
سٹرک ٹرانسپورٹ اور شاہراہوں کی وزارت
جناب نتن گڈکری نے کاروباری موٹر گاڑیوں کے ٹرک ڈرائیوروں کے لئے ڈرائیونگ کے اوقات طے کرنے پر زور دیا، یوروپی معیارات کے مطابق پالیسی طے کرنے کی اپیل کی
نئی دہلی، 21 ستمبر 2021:
سڑک نقل و حمل اور شاہراہوں کے مرکزی وزیر جناب نتن گڈکری نے تھکان کی وجہ سے ہونے والے سڑک حادثات میں تخفیف لانے کے لئے پائلٹوں کی طرح کمرشل گاڑیوں کے ٹرک ڈرائیوروں کے لئے ڈرائیونگ کے اوقات طے کرنے پر زور دیا ہے۔ مشترکہ طور پر منتخبہ غیر سرکاری اراکین کے ساتھ قومی سڑک تحفظ کونسل  کی میٹنگ میں آج انہوں نے افسران کو یوروپی معیارات کے مطابق کمرشل موٹر گاڑیوں میں آن بورڈ سلیپ ڈٹیکشن سینٹر لگانے کی پالیسی پر کام کرنے کی ہدایت جاری کی۔ وزیر موصوف نے کونسل کو ہر دو مہینے میں میٹنگ کرنے اور اپنی تازہ ترین صورتحال ساجھا کرنے کے لئے ہدایت دی۔ جناب گڈکری نے کہا کہ وہ ضلع سڑک کمیٹی کی میٹنگوں کو باقاعدہ طور پر یقینی بنانے کے لئے وزرائے اعلیٰ اور کلکٹروں کو بھی مراسلے ارسال کریں گے۔
وزارت کے ذریعہ 28 جولائی 2021 کو نئی این آر ایس سی تشکیل دی گئی تھی۔ میٹنگ میں تمام 13 مشترکہ طور پر منتخبہ غیر سرکاری اراکین نے حصہ لیا۔ سڑک نقل و حمل اور شاہراہوں کی وزارت کے مرکزی وزیر مملکت وی کے سنگھ اور وزارت کے سینئر افسران نے میٹنگ میں شرکت کی۔ میٹنگ کے دوران اراکین نے سڑک سلامتی میں بہتری لانے کے لئے اہم سجھاؤ پیش کیے۔
وزیر موصوف نے تمام اراکین کو سڑک سلامتی سے متعلق مختلف شعبوں میں کام کرنے کا مشورہ دیا تاکہ سڑکوں پر لوگوں کے محفوظ سفر کو یقینی بنایا جا سکے ۔ اس کے علاوہ انہوں نے اراکین سے ایک دوسرے کے ساتھ اپنے تجربات ساجھا کرنے کی بھی گذارش کی۔ انہوں نے وزارت کے افسران کو این آر ایس سی اراکین کے ساتھ قریبی تال میل بناکر کام کرنے اور ان کے مشوروں کو ترجیح دیتے ہوئے نافذ کرنے کے لئے ہدایت جاری کی۔سڑک سلامتی سے متعلق شعبے کی حصولیابیوں کو ایک ماہانہ رسالے میں پیش کیا جائے گا۔
نوجوانوں کے امور اور کھیل کود کی وزارت
بھارت کی اونی لیکھارا تاریخ میں پیرالمپک کھیلوں میں تیراندازی میں سونے کا تمغہ جیتنے والی پہلی بھارتی خاتون بن گئیں
اہم جھلکیاں:
- وزیر اعظم نے ٹوکیو پیرالمپک میں سونے کا تمغہ جیتنے کے لئے اونی لیکھارا کو مبارک باد دی
- کھیل کود کے وزیر جناب انوراگ ٹھاکر نے بھی پیراشوٹر لیکھارا کو ان کی تاریخی حصول یابی پر نیک خواہشات پیش کیں
انیس سالہ پیرا شوٹر  اونی لیکھارا نے ٹوکیو پیرالمپک کھیلوں میں سونے کا تمغہ جیت کر پیر کے روز تاریخ رقم کردی۔ اپنے پہلے پیرالمپک میں اونی نے آر2 ویمنس 10 میٹر ایئر رائفل ایس ایچ1 زمرے میں 249.6 پوائنٹس حاصل کئے، جو کہ ایک پیرالمپک ریکارڈ ہے اور عالمی ریکارڈ کے برابر ہے۔
اس سے قبل، راجستھان میں اسسٹنٹ کنزرویٹر آف فاریسٹ کے طور پر کام کرنے والی اور جے پور کے جے ڈی اے شوٹنگ رینج میں ٹریننگ حاصل کرنے والی اونی نے 621.7 پوائنٹس حاصل کرکے کوالیفکیشن میں ساتواں مقام حاصل کیا اور فائنل میں جگہ بنائی۔ وہ 2012 میں ایک سڑک حادثہ کا شکار ہونے کے بعد سے وہیل چیئر سے چلتی ہیں۔ اپنے اسکول میں ٹاپر رہنے والی اونی کا ماننا ہے کہ زندگی صرف اس کا نام نہیں ہے کہ آپ کے ساتھ اچھے پتے  ہوں، بلکہ اہمیت اس بات کی ہے کہ آپ ان پتوں سے کیسے کیلتے ہیں۔
وزیر اعظم نریندر مودی نے ٹوئیٹ کیا ہے ’’ غیر معمولی کارکردگی اونی! سخت محنت سے جیتے گئے طلائی تمغے کے لئے مبارک باد، یہ آپ کی فطرت میں شامل جفاکشی اور نشانہ بازی کے کھیل کے تئیں آپ کے جذبے کی وجہ سے ہی ممکن ہوسکا۔ یہ حقیقی طور پر بھارتی کھیلوں کے لئے ایک خاص لمحہ ہے۔ آپ کی مستقبل کی کوششوں کے لئے نیک خواہشات پیش کرتاہوں۔‘‘
کھیل کود کے وزیر جناب انوراگ ٹھاکر نے بھی پیراشوٹر لیکھارا کو ان کی حصول یابی پر مبارک باد دی ہے۔ جناب ٹھاکر نے اپنے ٹوئیٹ میں کہا ہے کہ ’’متحیر کن اونی نے اوّل درجے کا تمغہ جیتا۔ ایک تاریخی لمحہ، کیونکہ وہ اولمپکس اور پیرالمپکس میں سونے کا تمغہ جیتنے والی واحد خاتون بن گئی ہیں۔ 10 میٹر اے آر اسٹینڈنگ ایس ایچ 1 کے فائنل میں نشانہ سادھا۔ ایک پیرالمپک ریکارڈ بناتے ہوئے 249.6 پوائنٹس حاصل کئے۔ عالمی ریکارڈ کی برابری کی۔‘‘
اونی نے 2017 سے متعدد عالمی کپ تمغے جیتے ہیں، جن میں ڈبلیو ایس پی ایس ورلڈ کپ 2017 کے آر2 میں جونیئر عالمی ریکارڈ کے ساتھ چاندی کا تمغہ، ڈبلیو ایس پی ایس عالمی کپ بینکاک 2017 میں کانسے کا تمغہ، ڈبلیو ایس پی ایس عالمی کپ ، اوسیجیک، کروایشیا 2019 میں چاندی کا تمغہ اور ڈبلیو ایس پی ایس عالمی کپ العین 2021 میں چاندی کا تمغہ شامل ہے۔ انھوں نے متحدہ عرب امارات میں فروری 2019 میں ٹوکیو پیرالمپک کوٹا جیتا تھا۔
سنہ 2017 سے حکومت اونی کو تعاون دیتی آئی ہے، جس میں انھیں ٹارگیٹ اولمپک پوڈیم اسکیم  شامل ہے۔ اس کے علاوہ انھیں اینوول کلینڈر فار ٹریننگ اینڈ کمپٹیشن  کے ذریعے ٹریننگ کے لئے رقم بھی دستیاب کرائی گئی۔ اس تعاون کی بدولت انھوں نے 12 بین الاقوامی مسابقوں میں مقابلہ کیا، اسپورٹس کٹ کے ساتھ ساتھ اسپورٹس سائنس سپورٹ سے نیشنل کوچنگ کیمپوں میں شرکت کی۔ انھیں گھر پر ایک کمپیوٹرائزڈ ڈیجیٹل ٹارگیٹ کی تنصیب، ایئر رائفل، ایمونیشن اور ساز و سامان کے لئے مالی مدد بھی ملی۔
اونی پھر یکم ستمبر کو سدھارتھ بابو اور دیپک کے ساتھ آر3 مکسڈ 10 میٹر ایئر رائفل پرون ایس ایچ1 میں ایکشن میں ہوں گی۔ وہ 3 ستمبر کو آر8 ویمنس 50 میٹر رائفل 3 پوزیشنز ایس ایچ1 میں بھی حصہ لیں گی۔ ساتھ ہی ساتھ وہ 5 ستمبر کو سدھارتھ اور دیپک کے ساتھ آر6 مکسڈ 50 میٹر ایئر رائفل پرون ایس ایچ1 مقابلے میں بھی حصہ لیں گی۔
نائب صدر جمہوریہ ہند کا سکریٹریٹ
نائب صدر جمہوریہ نے عید الفطر کے موقع پر قوم کو مبارکباد دی ہے
نائب صدر جمہوریہ جناب ایم وینکیا نائیڈو نے عید الفطر کے مبارک موقع پر قوم کو مبارکباد دی ہے۔ان کے پیغام کا مکمل متن درج ذیل ہے:
’’میں عیدالفطر کے پرمسرت موقع پر، اپنے ملک کے لوگوں کو، دل کی گہرائیوں سے مبارکباد اور نیک خواہشات پیش کرتا ہوں۔
رمضان المبارک کے مقدس مہینے کے اختتام کی نشاندہی کرتے ہوئے عیدالفطر، مخلصانہ عقیدت، صدقہ اور اللہ تعالی کے شکر گزاری کا جشن ہے۔
مجھے امید ہے کہ یہ تہوار سخاوت کے جذبے کو تقویت دے گا اور لوگوں کو ایک دوسرے کے قریب لائے گا، انہیں دوستی، بھائی چارے، محبت اور باہمی احترام کے رشتے میں باندھے گا۔
دعا ہے کہ عیدالفطر سے منسلک پاکیزہ اور عظیم نظریات، ہماری زندگیوں کو امن، ہم آہنگی اور خوشیوں سے مالا مال کریں‘‘۔
نائب صدر جمہوریہ کے پیغام کا ہندی ورژن درج ذیل ہے:
“ईद-उल-फितर” के शुभ अवसर पर मैं अपने देशवासियों को हार्दिक बधाई और शुभकामनाएं देता हूँ।
रमज़ान के पवित्र माह के पूरा होने के उपलक्ष्य में मनाया जाने वाला ईद-उल-फितर का त्यौहार ईश्वर के प्रति सच्ची श्रद्धा, परोपकार और आभार व्यक्त करने का उत्सव है।
मुझे आशा है कि यह त्यौहार उदारता की भावना को सुदृढ़ करेगा और लोगों को एक-दूसरे के करीब लाएगा तथा उनको मित्रता, भाईचारे, प्रेम और आपसी सम्मान के सूत्र से जोड़ेगा।
मैं कामना करता हूँ कि ईद-उल-फितर के इस त्यौहार से जुड़े पवित्र और महान आदर्शों से हमारे जीवन में शांति, सौहार्द्ध और उल्लास आएगा।”
وزیراعظم کا دفتر
کوئلہ اورکانکنی کے شعبے کوفروغ دینے کےطورطریقوں پر تبادلۂ خیالات کے لئے وزیراعظم مودی نے میٹنگ کا اہتمام کیا
نئی دہلی، 30اپریل2020،وزیراعظم جناب نریندر مودی نے کووڈ-19 کے پس منظر میں معیشت کو تقویت فراہم کرنے کی غرض سے کوئلہ اور کانکنی کے شعبوں میں امکانی اقتصادی اصلاحات کے موضوع پر گفت و شنید کی غرض سے ایک تفصیلی میٹنگ کا اہتمام کیا۔ ان تبادلۂ خیالات کے دوران گھریلو وسائل سے معدنیات کی آسان اور وافر دستیابی کو یقینی بنانا، کھوج کے کام کو آگے بڑھانا، سرمایہ کاری کو راغب کرنا اور جدید ترین ٹیکنالوجی کا استعمال ، شفاف اور مؤثر طریقے اپنا کر بڑے پیمانے پر روزگار کو فروغ دینا جیسے موضوعات پر گفت و شنید ہوئی۔
اضافی بلاکوں کی نیلامی، نیلامی کے عمل میں وسیع پیمانے پر شرکت، معدنیاتی وسائل کی پیداوار میں اضافہ، کانکنی کی لاگت میں تخفیف اور نقل و حمل کی لاگت کم کرنا، کاربن کے اخراج میں تخفیف سمیت کاروبار کو آسان بنانا، ماحولیاتی لحاظ سے ہمہ گیر ترقی کا موضوع بھی تبادلہ خیالات کے دوران زیر غور آیا۔
نیلامی کے ڈھانچے میں اصلاحات، مؤثرادارہ جاتی انتظام، تلاش اور کانکنی کے عمل میں نجی شعبے کی شراکت داری، سرکاری شعبے کو زیادہ مسابقت کی صلاحیت کا حامل بنانا، معدنیاتی ترقیات اور فنڈ کے توسط سے کمیونٹی ترقیات کی سرگرمیوں کو وسعت دینا جیسے پہلوؤں پربھی بات چیت ہوئی۔ معدنیات کے لئے نکاسی کے بنیادی ڈھانچے کو وسعت دینا اور ان کو بہتر بنانا، گھریلو سپلائی کے لئے بحری راستے کے استعمال پر بھی غوروفکر ہوا۔
کوئلےکی نقل و حمل کے سلسلے میں کانکنی سے ریلوے سلائڈنگ تک پہنچانے کے سلسلے میں فرسٹ مائل کنکٹی ویٹی اور مؤثر ماحولیاتی انتظام، ریل ویگنوں پر خودکار لوڈنگ، کوئلے گیسی فیکیشن اور لکویفکیشن، کول طاسوں میں میتھین کی تلاش پر بھی امکانی اصلاحات کے تحت غوروفکر کیا گیا۔
وزیراعظم نریندر مودی نے روزگار کے مواقع میں اضافے اور نمو کو فروغ دینے کے سلسلے میں کانکنی کے شعبے کے تعاون پر نظر ثانی کی۔
وزیراعظم نے معدنیات کی پیداوار کے معاملے میں ملک کی خودکفالت کو بہتر بنانے اور بین ملکی پروسیسنگ پر خصوصی توجہ مرکوز کرنے پر زوردیا۔ انہوں نے کہا کہ معدنیاتی شعبے کو اپنے آپریشنوں کو بین الاقوامی معیارا ت کے مطابق بنانا چاہئے اور مشورہ دیا کہ اس سلسلے میں ایک منصوبہ عمل وضع کیا جائے۔ انہوں نے مؤثر کانکنی کے لئے جدید ٹیکنالوجی اپنانے کی بات کہی۔ انہوں نے متعلقہ حکام کو یہ ہدایات بھی جاری کیں کہ معیشت کو فروغ دینےکے لئے ریاستوں سے حاصل ہونے والی منظوری کے سلسلے میں لاحق ہونے والی تاخیر کو کم سے کم کیا جائے تاکہ اس شعبے میں زیادہ سے زیادہ نجی سرمایہ کاری کا راستہ ہموار ہو سکے۔ انہوں نے کہاکہ ایسی صورت میں جبکہ ملک میں اس سال بڑی مقدار میں کوئلے کا ذخیرہ موجود ہے، حرارتی کوئلہ درآمدات متبادل کے حصول کا نشانہ مقرر کیاجانا چاہئے۔
۔۔۔۔۔۔۔۔۔۔
م ن۔ک ا۔
U- 2174
(
ا قتصادی امور کی کابینہ کمیٹی
کابینہ نے شمال مشرقی خطے کی بجلی کے نظام میں بہتری کے پروجیکٹ کی نظرثانی شدہ لاگت کو منظوری دی ۔ یہ 6 ریاستوں کے لئے بین ریاستی ٹرانسمیشن اور ڈسٹری بیوشن نظام کو بہتر بنانے کے لئے ہے
نئی دلّی ، 16 دسمبر / وزیر اعظم نریندر مودی کی صدارت میں اقتصادی امور کی کابینہ کمیٹی نےشمال مشرقی خطے کے بجلی نظام کو بہتر بنانے کے پروجیکٹ  کی 6700 کروڑ روپئے کی نظر شدہ لاگت کے تخمینے  کو منظوری دے دی ہے ۔ یہ بین ریاستی ٹرانسمیشن اور ڈسٹری بیوشن کو مستحکم کرکے شمال مشرقی خطے کی اقتصادی ترقی کو بہتر بنانے کی جانب ایک اہم قدم ہے ۔
اس اسکیم کا نفاذ سرکاری سیکٹر کے یونٹ  کے ذریعے ، جو بجلی کی وزارت کے تحت ہے ، 6 فیض حاصل کرنے والی ریاستوں ، آسام ، منی پور ، میگھالیہ ، میزورم ، ناگا لینڈ اور تری پورہ میں پاور گرڈ کے ذریعے کیا جا رہا ہے اور اسے دسمبر ، 2021 ء تک کمیشنڈ کرنے کا ہدف ہے ۔ کمیشننگ کے بعد ، اِس پروجیکٹ کی شمال مشرقی ریاست کی اکائیوں کے ذریعے دیکھ بھال کی جائے گی اور ان کی ملکیت ہو گی ۔
پروجیکٹ کا خاص مقصد شمال مشرقی خطے کی مکمل اقتصادی ترقی کے لئے حکومت کے عہد اور شمال مشرقی خطے میں بین ریاستی ٹرانسمیشن اور ڈسٹری بیوشن کے بنیادی ڈھانچے کو مستحکم کرنا ہے ۔
اس اسکیم کے نفاذ سے ایک قابلِ بھروسہ بجلی گرڈ قائم ہو گی اور شمال مشرقی خطے کی ریاستوں میں بنائے جانے والے لوڈ سینٹروں کی کنکٹیویٹی کو بہتر بنایا جا سکے گا اور اس طرح شمال مشرقی خطے میں فیض حاصل کرنےو الے تمام صارفین کو گرڈ سے مربوط بجلی کا فائدہ حاصل ہو گا ۔
ان ریاستوں میں صارفین کے بجلی کے فی کس استعمال میں اضافہ ہو گا اور شمال مشرقی خطے کی مجموعی اقتصادی ترقی میں بہتری آئے گی ۔
نافذ کرنے والی ایجنسیاں اپنے تعمیراتی کام کے دوران قابلِ قدر تعداد میں مقامی لوگوں کو کام پر رکھے گی اور اس طرح شمال مشرقی خطے میں ہنر مند اور غیر ہنر مند افرادی قوت کے لئے روز گار پیدا ہو گا ۔
تکمیل کے بعد ، اِن نئے اثاثوں کے لئے معیاری ضابطوں کے مطابق دیکھ بھال کرنے کے لئے اضافی افرادی قوت درکار ہو گی ، جس کے نتیجے میں شمال مشرقی خطے میں اضافی روز گار کے مواقع پیدا ہوں گے ۔
پس منظر :
اس اسکیم کو ابتدائی طور پر دسمبر ، 2014 ء میں بجلی کی وزارت کے مرکزی سیکٹر کے منصوبے کی اسکیم کے طور پر منظوری دی گئی تھی ، جس کے لئے عالمی بینک کی مدد سے حکومت ِ ہند کے ذریعے فنڈ فراہم کئے جا رہے تھے ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔
( م ن ۔ و ا ۔ ع ا ۔
U. No. 8141
(
شہری ہوابازی کی وزارت
کابینہ نے بھارت اور افغانستان کے درمیان نظر ثانی شدہ فضائی خدمات کے معاہدے پر دستخط کئے جانے کو منظوری دی
نئی دہلی، 24 دسمبر 2020، وزیراعظم جناب نریندر مودی کی صدارت میں مرکزی کابینہ نے بھارت اور افغانستان کے درمیان نظر ثانی شدہ فضائی خدمات کے معاہدے پر دستخط کئے جانے کو اپنی منظوری دے دی ہے۔
نظرثانی شدہ فضائی خدمات کا معاہدہ دونوں ملکوں کے درمیان شہری ہوابازی کے تعلقات کے معاملے میں بہت اہمیت کا حامل ہے اور اس سے شہری ہوابازی کے شعبے میں ترقی کےمطابق دونوں ممالک کے درمیان مزید تجارت، سرمایہ کاری، سیاحت اور ثقافتی تبادلے کو فروغ حاصل ہوگا۔اس سے اس سے اضافہ شدہ اور بلا روک ٹوک کنکٹی وٹی کے لئے موافق ماحول تیار ہوگا اور یہ دونوں جانب کے کیریرز کے لئے مزید تحفظ اور سلامتی کو یقینی بناتے ہوئے کاروباری مواقع فراہم کرائے گا۔
۔۔۔۔۔۔۔۔۔۔۔
م ن۔ا گ۔ن ا۔
U-8350
(
وزارت دفاع
آئی این ایس سُنینا نے سی ایم ایف، ای ایکس ’او پی ساؤتھرن ریڈینیس – 2023‘ میں حصہ لیا
آئی این ایس سُنینا 10 سے 12 جولائی 2023 تک کمبائنڈ میری ٹائم فورسیز  کے ذریعے منعقدہ او پی ساؤتھرن ریڈینیس 2023 میں شرکت کے لیے سیشلز  میں تھی۔ اس دورے کا مقصد کثیر جہتی تعلقات کو مضبوط بنانا اور سی ایم ایف مشق کے ذریعے تعاون کو بڑھانا تھا۔ یہ ایک کثیر قومی اقدام ہے، جس کا مقصد سمندری سلامتی کو بڑھانا، سمندری قزاقی کا مقابلہ کرنا ہے، تاکہ خطے میں حفاظت اور نیوی گیشن کی آزادی کو یقینی بنایا جا سکے۔
دورے کے دوران، امریکہ، اٹلی، برطانیہ، سیشلز ڈیفنس فورسز اور میرین پولیس، ای یو این اے وی ایف او آر  کے رکن ممالک کی بحریہ کے اہلکار، پیشہ ورانہ بات چیت، موضوع کے ماہرین کے تبادلوں اور دوروں کے وسیع سلسلے میں مصروف رہے۔ جہاز نے نیوی گیشن، وی بی ایس ایس ، میری ٹائم ڈومین اویئرنیس اور ماس کیجلوٹی ایویکویشن ڈرلس کے مختلف پہلوؤں پر لیکچر اور عملی مظاہرے کئے۔ بحرین سے سی ایم ایف کے ایک وفد نے سی ٹی ایف 56 کے کمانڈر سی ایم ڈی اولیور کی سربراہی میں تربیتی مشقوں کا مشاہدہ کیا۔
جہاز پر ایک مشترکہ یوگا سیشن کا اہتمام کیا گیا جس میں سیشلز ڈیفنس فورسز کے عملے اور جہاز کے عملے کے ساتھ سی ایم ایف نے حصہ لیا۔
وزارت دفاع
ڈی آر ڈی او دہلی اور ہریانہ میں پانچ طبی آکسیجن پلانٹس قائم کرے گا
نئی دہلی میں واقع اے آئی آئی ایم ایس اور آر ایم ایل ہسپتالوں میں طبی سازو سامان کی آمد
نئی دہلی، 04 مئی 2021: کووِڈ۔19 کیسوں میں اضافے اور بعد ازاں آکسیجن کی ضرورت پر قابو پانے کے لئے، پی ایم کیئرس فنڈ نے ملک بھر میں 500 میڈکل آکسیجن پلانٹس کی تنصیب کے لئے سرمایہ مختص کیا ہے۔ ان پلانٹس کو تین مہینوں کے اندر قائم کرنے کا منصوبہ وضع کیا گیا ہے۔ تنظیم برائے دفاعی تحقیق و ترقی  ، اپنی صنعتوں کے ذریعہ دہلی اور آس پاس کے علاقوں میں، مئی کے پہلے ہفتے میں 5 میڈیکل آکسیجن پلانٹس قائم کر رہی ہے۔ یہ پلانٹس اے آئی آئی ایم ایس ٹراما سینٹر، ڈاکٹر رام منوہر لوہیا ہسپتال ، صفدرجنگ ہسپتال، لیڈی ہارڈنگ طبی کالج میں قائم کیے جائیں گے، اور ایک پلانٹ اے آئی آئی ایم ایس، جھجر، ہریانہ میں قائم کیا جائے گا۔ شیڈیول کے مطابق، ان میں سے دو پلانٹس 4 مئی 2021 کو دہلی پہنچے اور انہیں اے آئی آئی ایم ایس اور آر ایم ایل ہسپتالوں میں قائم کیا جا رہا ہے۔ انہیں میسرز ٹرائیڈینٹ نیومیٹکس پرائیویٹ لمیٹڈ، کوئمبٹور کے ذریعہ مہیا کرایا گیا ہے جو کہ ڈی آر ڈی او کا تکنیکی شراکت دار ہے اور جسے 48 پلانٹس کا آرڈر دیا گیا ہے۔ میسرز ٹاٹا ایڈوانسڈ سسٹمز لمیٹڈ کو 332 پلانٹس مہیا کرانے کا آرڈر دیا گیا ہے اور ڈلیوری کا عمل مئی کے وسط میں شروع ہو جائے گا۔ پلانٹس کی وقت سے قبل فراہمی کے لئے ، ڈلیوری کے شیڈیول پر قریبی نظر رکھی جا رہی ہے۔ مساوی طور پر ہر ہسپتال میں سائٹیں تیار کی جا رہی ہیں۔
یہ طبی آکسیجن پلانٹس 1000 لیٹر فی منٹ کے بہاؤ کی شرح کے لحاظ سے ڈیزائن کیے گئے ہیں۔ یہ نظام 5 ایل پی ایم کے بہاؤ کی شرح پر 190 مریضوں کو خدمات فراہم کر سکتا ہے اور یومیہ 195 سلینڈروں کو چارج کر سکتا ہے۔ طبی آکسیجن پلانٹ  تکنالوجی، جو ڈی آر ڈی او کے ذریعہ تیار کی گئی ہے، ایل سی اے ، تیجس کے لئے آن بورڈ آکسیجن جنریشن پر مبنی ہے۔ یہ پلانٹس آکسیجن کے نقل و حمل کے لاجسٹکس مسائل حل کر دیں گے اور ہنگامی صورتحال میں کووِڈ۔19 مریضوں کو مدد فراہم کریں گے۔ سی ایس آئی آر نے بھی اپنی صنعتوں کے توسط سے 120 ایم او پی پلانٹس کا آرڈر دیا ہے۔